Kameron Diaz

Kameron Mişel Diaz — (; d. 30 avqust 1972, San-Diyeqo, Kaliforniya, ABŞ) - amerikalı kinoaktrisa və model. Diaz həmçinin "Şrek" animasiya filminin seriyalarında "Şahzadə Fiona" rolunu səsləndirməklə tanınır. 1994-cü ildə çəkilmiş "Maska" filmində oynadığı rol onun ekranlarda ilk çıxışı idi.

 Həyatı  
Kaliforniyada anadan olan Kameronun anası Emilio Diaz (1949-2008) burada idxal-ixrac agenti işləyir, atası isə "UNOCAL" neft şirkətinin işçisi kimi fəaliyyət göstərirdi. Diazın atası Kuba-Amerika əsilli idi və əsli İspaniya kubalılarından gəlmə idi (bəzi mənbələrdə isə atasının meksikalı olduğu qeyd olunur). Anası isə yarıingilis, yarıalman idi.

Kameron və böyük bacısı sakit qızlar deyildilər. Onlar ağır musiqiyə qulaq asır, bütün vaxtlarını yerli oğlanlarla keçirir, cinsinə və yaş fərqinə baxmadan xətirlərinə dəyənin cavabını verməkdən çəkinmirdilər. Anaları qızlarının ağır musiqiyə olan həvəslərini sakit qarşılayır, hətta Ozzi Ozbornun, Metallikin və Van Halenin konsertlərinə Kameronla gedirdi.

Uşaqlıqda Kameronun evdə siçan, pişik, quşlar, ilanlar və digər canlılardan ibarət kiçik bir zooparkı var idi. Zooloq olmağı arulayan Kameron aktrisa karyerası barədə heç düşünmürdü.

 Karyerası 
 Model  
Diaz 16 yaşında model kimi öz karyerasına başladı. Diazın Elite Model Management moda agentliyi ilə müqaviləsi var idi. Növbəti bir neçə il ərzində o dünyanın aparıcı moda agentlikləri ilə müqavilələr bağladı. O, Calvin Klein və Live`s-in əsas modellərindən biri kimi işləyirdi. Kameronun 17 yaşı olanda - 1990-cı ildə Seventeen jurnalının üz qabığında şəkli çıxdı.

 Aktrisa  
Cim Kerri ilə çəkildiyi "Maska" (1994) filmində uğurlu debütündən sonra, Kameron Diaz Hollivudda tanınır. Peşəkar model hal-hazırda aktrisa kimi kifayət qədər populyardır, bir çox filmlərə çəkilməklə yanaşı, cizgi və animasiya filmlərinin səsləndirilməsində də iştirak edir. Aktrisaya xüsusi populyarlıq gətirən son filmlər arasında "Dəyişik məzuniyyət" və "Bir dəfə Veqasda" filmlərinin adlarını çəkmək olar. 23 iyun 2009-cu ildə Hollivudun məşhur şöhrət xiyabanında aktrisanın adını daşıyan 2386 saylı ulduz peyda olub.

 Filmoqrafiya 
 İl Ad Orijinal ad   1994  Maska  The Mask1999Con Malkoviç olmaqBeing John Malkovich 2000  Çarlinin mələkləri  Charlie's Angels 2001  Vanilli səma  Vanilla Sky 2001  Şrek  Shrek 2003  Çarlinin mələkləri: Daima irəli  Charlie's Angels: Full Throttle 2004  Şrek 2  Shrek 2 2003  Üçüncü Şrek  Shrek the Third 2010  Hər zaman Şrek  Shrek Forever After 2014  Özgə qadın  The Other Woman 

 İstinadlar 

 Xarici keçidlər 

Kateqoriya:ABŞ aktrisaları
Kateqoriya:ABŞ prodüserləri
Kateqoriya:ABŞ fotomodelləri
Kateqoriya:Almanəsilli amerikalılar
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları
Kateqoriya:ABŞ televiziya aktrisaları
Kateqoriya:İngilis mənşəli ABŞ şəxsləri
Kateqoriya:ABŞ mesenatları